**ΑΝΑΡΤΗΤΕΑ ΣΤΗΝ ΔΙΑΥΓΕΙΑ**

**Λιβαδειά 30 /09/2021**

**Αριθμ. Πρωτ.: 18440**

**ΑΠΟΣΠΑΣΜΑ**

**Από το πρακτικό της αριθμ. 30ης /2021 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 252**

**Λήψη Απόφασης για την σύναψη προγραμματικής σύμβασης μεταξύ του Δήμου Λεβαδέων και της Δ.Ε.Π.Ο.Δ.Α.Λ. Α.Ε. Ο.Τ.Α. για την παραχώρηση χρήσης οχημάτων άνευ ανταλλάγματος ιδιοκτησίας της Δ.Ε.Π.Ο.Δ.Α.Λ. Α.Ε. Ο.Τ.Α. στον Δήμο Λεβαδέων για την υποστήριξη της λειτουργίας της Υπηρεσίας Καθαριότητας του Δήμου για πέντε (5) έτη.**

Στη Λιβαδειά σήμερα 28η Σεπτεμβρίου 2021 ημέρα Τρίτη , ώρα 14.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων – βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 17971/24-09-2021 έγγραφη πρόσκληση του Προέδρου της (Δημάρχου Λεβαδέων)

Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα ( 9) μελών ήταν παρόντα πέντε (5) εκ των οποίων και ένα αναπληρωματικό μέλος, ήτοι:

**ΠΑΡΟΝΤΕΣ ΑΠΟΝΤΕΣ**

1. Ταγκαλέγκας Ιωάννης – Πρόεδρος 1. Νταντούμη Ιωάννα

2. Καλογρηάς Αθανάσιος 2. Καπλάνης Κωνσταντίνος

3. Αποστόλου Ιωάννης (αναπλ/κό μέλος) 3. Παπαϊωάννου Λουκάς

4. Καράβα Χρυσοβαλάντου – Βασιλική 4. Μπράλιος Νικόλαος

5. Μερτζάνης Κωνσταντίνος 5. Καραμάνης Δημήτριος

Αν και είχαν νόμιμα προσκληθεί

Ο Πρόεδρος της Οικονομικής Επιτροπής εισηγούμενος το 4ο θέμα της ημερήσιας διάταξης έθεσε υπόψη των μελών το με αριθ.πρωτ. 17731/22-09-2021 έγγραφο της Δ/νσης Περιβάλλοντος ,Καθαριότητας & Πρασίνου του Δήμου Λεβαδέων στο οποίο αναφέρονται τα παρακάτω:

*Σύμφωνα με το άρθρ. 7 της Κ.Υ.Α. 50910/2727 (ΦΕΚ Β’ 1909/2003), υπόχρεοι φορείς για τη διαχείριση των στερεών αποβλήτων είναι: για τη συλλογή και μεταφορά των αποβλήτων οι ΟΤΑ πρώτου βαθμού και για την προσωρινή αποθήκευση, μεταφόρτωση, αξιοποίηση και διάθεση ο Φορέας Διαχείρισης Στερεών Αποβλήτων (ΦοΔΣΑ) της Διαχειριστικής Ενότητας στην οποία ανήκει ο ΟΤΑ σύμφωνα με τον Περιφερειακό Σχεδιασμό Διαχείρισης Στερεών Αποβλήτων.*

*Η Δ.Ε.Π.Ο.Δ.Α.Λ. Α.Ε. Ο.Τ.Α. που λειτουργεί ως ΦοΔΣΑ με την μορφή της ανώνυμης εταιρείας είναι ο υπόχρεος φορέας διαχείρισης στερεών αποβλήτων της περιοχής αρμοδιότητας του Δήμου Λεβαδέων, καθώς και της λειτουργίας του ΧΥΤΑ Λιβαδειάς. Στο πλαίσιο του Ν. 4555/2018 και των καταστατικών της προβλέψεων, μεταξύ άλλων και ενδεικτικά προβλέπεται στις αρμοδιότητες του ΦοΔΣΑ η τεχνική και συμβουλευτική υποστήριξη των ΟΤΑ ή φορέων σε θέματα διαχείρισης απορριμμάτων και προστασίας του Περιβάλλοντος.*

*Η Δ.Ε.Π.Ο.Δ.Α.Λ. Α.Ε. Ο.Τ.Α. στο πλαίσιο των ως άνω ενδεικτικά αναφερομένων αρμοδιοτήτων της και καταστατικών της σκοπών και με σκοπό την εύρυθμη λειτουργία της στη διαχείριση των στερεών αποβλήτων στην περιοχή αρμοδιότητάς της έχει στην ιδιοκτησία της οχήματα και εξοπλισμό που εξυπηρετεί τους σκοπούς αυτούς.*

*Ο Δήμος Λεβαδέων, ως μέλος της ΔΕΠΟΔΑΛΑ Α.Ε. .Ο.Τ.Α. διαθέτει για την αποκομιδή των τροχήλατων κάδων συλλογής απορριμμάτων και ανακυκλώσιμων υλικών οκτώ (8) απορριμματοφόρα, τα περισσότερα από τα οποία είναι μεγάλης ηλικίας με πολλά προβλήματα συντήρησης και επισκευής, παλαιάς τεχνολογίας ή μικρής χωρητικότητας σε απορρίμματα. Επίσης ο Δήμος δεν διαθέτει υδροφόρο όχημα μεγάλης χωρητικότητας που χρησιμοποιείται για τον καθαρισμό των οδών και των πλατειών, όπως επίσης δεν διαθέτει γερανοφόρο όχημα για τη συλλογή χόρτων, κλαδιών, ογκωδών αντικειμένων κ.λπ.*

*Για τους παραπάνω λόγους και για την υποστήριξη της λειτουργίας της υπηρεσίας καθαριότητας, ο Δήμος Λεβαδέων, σύμφωνα με το άρθρο 100 § 4 του Ν.3852/10, μπορεί να προβεί σε σύναψη προγραμματικής σύμβασης με την ΔΕΠΟΔΑΛ Α.Ε Ο.Τ.Α. σχετικά με την παραχώρηση χρήσης οχημάτων άνευ ανταλλάγματος, ιδιοκτησίας της ΔΕΠΟΔΑΛ. Α.Ε. Ο.Τ.Α.*

*Λαμβάνοντας υπόψη τα ανωτέρω και:*

1. *Τις διατάξεις των άρθρων 65, 67, 100,104 και 238 του Ν. 3852/10 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» περί Συνδέσμων των Οργανισμών Τοπικής Αυτοδιοίκησης που συνενώνονται.*
2. *Το άρθρο 40 παρ. 1 του Ν. 4735/2020 (ΦΕΚ Α 197/12.10.2020) «Αρμοδιότητες Οικονομικής Επιτροπής ΟΤΑ α΄ και β΄ βαθμού και Επιτροπής Ποιότητας Ζωής ΟΤΑ α΄ βαθμού», σε συνδυασμό με το άρθρο 21 παρ. 9 του Ν. 4690/2020, όπως αυτό αντικαταστάθηκε με το άρθρο 132 του Ν. 4714/2020 (ΦΕΚ Α 148/31.7.2020).*
3. *Την με αρ. 43/2021 (ΑΔΑ: 9Π2ΟΟΕ56-5ΗΦ) απόφαση του Δ.Σ. της Δ.Ε.Π.Ο.Δ.Α.Λ. Α.Ε. Ο.Τ.Α. σχετικά με τη σύναψη προγραμματικής σύμβασης μεταξύ της Δ.Ε.Π.Ο.Δ.Α.Λ. Α.Ε. Ο.Τ.Α. και του Δήμου Λεβαδέων για την παραχώρηση χρήσης οχημάτων άνευ ανταλλάγματος ιδιοκτησίας της ΔΕΠΟΔΑΛ Α.Ε. Ο.Τ.Α στον Δήμο Λεβαδέων για την υποστήριξη της λειτουργίας της Υπηρεσίας καθαριότητας του Δήμου για πέντε (5) έτη.*

***Καλείται η Οικονομική Επιτροπή***

1. *Να αποφασίσει τη σύναψη προγραμματικής σύμβασης μεταξύ της ∆.Ε.Π.Ο.∆.Α.Λ. Α.Ε. Ο.Τ.Α. και του Δήμου Λεβαδέων για την παραχώρηση χρήσης οχημάτων άνευ ανταλλάγματος ιδιοκτησίας της ∆ΕΠΟ∆ΑΛ Α.Ε. Ο.Τ.Α στον Δήμο Λεβαδέων για την υποστήριξη της λειτουργίας της Υπηρεσίας καθαριότητας του Δήμου για πέντε (5) έτη.*
2. *Να αποφασίσει την έγκριση του σχεδίου της προγραμματικής σύμβασης, όπως συνημμένα αναλυτικά περιγράφεται, µε τους όρους και συμφωνίες, µε σκοπό να αποτελέσει αυτή το τελικό κείμενο της προγραμματικής σύμβασης μεταξύ της ∆ΕΠΟ∆ΑΛ Α.Ε. και του Δήμου Λεβαδέων µε αντικείμενο την παραχώρηση χρήσης οχημάτων άνευ ανταλλάγματος ιδιοκτησίας της ∆ΕΠΟ∆ΑΛ Α.Ε. Ο.Τ.Α στον Δήμο Λεβαδέων για την υποστήριξη της λειτουργίας της υπηρεσίας καθαριότητας του Δήμου για πέντε (5) έτη.*
3. *Να ορίσει εκ’ μέρους του Δήμου Λεβαδέων εκπρόσωπο με τον αναπληρωτή του, για την σύσταση Επιτροπής παραλαβής και παράδοσης των οχημάτων.*
4. *Να ορίσει εκ’ μέρους του Δήμου Λεβαδέων εκπρόσωπο με τον αναπληρωτή του, στην κοινή επιτροπή παρακολούθησης της προγραμματικής σύμβασης.*
5. *Να εξουσιοδοτήσει τον Δήμαρχο Λεβαδέων για την υπογραφή της εν λόγω σύμβασης.*

Η Οικονομική Επιτροπή λαμβάνοντας υπόψη :

-το υπ αριθμ. 17731/22-09-2018 έγγραφο της Δ/νσης Περιβάλλοντος, Καθαριότητας και Πρασίνου του Δήμου , που είχε διανεμηθεί,

- Την με αρ. 43/2021 (ΑΔΑ: 9Π2ΟΟΕ56-5ΗΦ) απόφαση του Δ.Σ. της Δ.Ε.Π.Ο.Δ.Α.Λ. Α.Ε. Ο.Τ.Α

- το σχέδιο της Προγραμματικής Σύμβασης μεταξύ του Δήμου και της Δ.Ε.Π.Ο.Δ.Α.Λ. ΑΕ. Ο.Τ.Α. , που είχε διανεμηθεί

-Τις διατάξεις του άρθρου 40 του Ν. 4735/2020 που αντικατέστησε το άρθρο 72 του Ν.3852/2010

-Την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

-Τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών

-Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»

-Την μεταξύ των μελών συζήτηση σύμφωνα με τα πρακτικά

-Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

**Α)** Εγκρίνει τη Σύναψη και το Σχέδιο Προγραμματικής Σύμβασης μεταξύ του Δήμου Λεβαδέων και της ΔΕΠΟΔΑΛ Α.Ε. Ο.Τ.Α., για την παραχώρηση χρήσης οχημάτων άνευ ανταλλάγματος ιδιοκτησίας της Δ.Ε.Π.Ο.Δ.Α.Λ. Α.Ε. Ο.Τ.Α. στον Δήμο Λεβαδέων για την υποστήριξη της λειτουργίας της Υπηρεσίας Καθαριότητας του Δήμου για πέντε (5) έτη με τους κατωτέρω όρους :

**ΠΡΟΓΡΑΜΜΑΤΙΚΗ ΣΥΜΒΑΣΗ**

«Παραχώρηση χρήσης οχημάτων άνευ ανταλλάγματος ιδιοκτησίας της ΔΕΠΟΔΑΛ Α.Ε. Ο.Τ.Α στον Δήμο Λεβαδέων για την υποστήριξη της λειτουργίας της Υπηρεσίας καθαριότητας του Δήμου»

Στη Λιβαδειά σήμερα, ……. …….. 2021, ημέρα ……………..…., οι ακόλουθοι συμβαλλόμενοι φορείς:

1. Η Ανώνυμη Εταιρεία με την επωνυμία «**Διαδημοτική Επιχείρηση Περιβάλλοντος και Οργάνωσης Διαχείρισης Απορριμμάτων Λιβαδειάς Ανώνυμη Εταιρεία των ΟΤΑ**» και τον δ.τ. «**ΔΕΠΟΔΑΛ Α.Ε. Ο.Τ.Α.**», η οποία εδρεύει στη Λιβαδειά, οδός Χριστοδούλου αρ.12, τ.κ. 32131, με ΑΦΜ 999471989, Δ.Ο.Υ. Λιβαδειάς, η οποία θα καλείται στα επόμενα «ΔΕΠΟΔΑΛ Α.Ε. Ο.Τ.Α.» και εκπροσωπείται από την Αντιπρόεδρο της ΔΕΠΟΔΑΛ Α.Ε. Ο.Τ.Α. κ. **Καράλη Παρασκευή** (αριθμ. 43/2021 απόφαση Δ.Σ. ΔΕΠΟΔΑΛ Α.Ε. Ο.Τ.Α., ΑΔΑ: 9Π2ΟΟΕ56-5ΗΦ).
2. Ο **Δήμος Λεβαδέων**, ο οποίος εδρεύει στη Λιβαδειά, Ν. Βοιωτίας, με ΑΦΜ 998016227, Δ.Ο.Υ. Λιβαδειάς , ο οποίος θα καλείται εφεξής Δήμος Λεβαδέων ή Δήμος, και εκπροσωπείται κατά νόμο, από τον Δήμαρχο κ. **Ταγκαλέγκα Δ. Ιωάννη.**

Λαμβάνοντας υπόψη:

1. Το άρθρο 100 του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» περί προγραμματικών συμβάσεων.
2. Το άρθρο 225 του Ν. 3463/2006 «Κύρωση του Κώδικα Δήμων και Κοινοτήτων
3. Την παράγραφο 3 του άρθρου 246 του Ν. 4555/2018 «Τελικές διατάξεις».
4. Το άρθρο 227 του Ν. 4555/2018 «Αρμοδιότητες Φοδσα».
5. Το κωδικοποιημένο καταστατικό της Δ.Ε.Π.Ο.Δ.Α.Λ. Α.Ε. Ο.Τ.Α.
6. Την ΚΥΑ 50910/2727 (ΦΕΚ Β’ 1909/2003) Μέτρα και όροι για τη Διαχείριση Στερεών Αποβλήτων. Εθνικός και Περιφερειακός Σχεδιασμός Διαχείρισης.
7. Το άρθρο 30 του Ν. 3536/2007 περί Στερεών Αποβλήτων, όπως τροποιήθηκε με το Ν. 3613/07.
8. Το άρθρο 15 του Ν. 3688/2009 (φΕΚ 83/2009) περί θεμάτων διαχείρισης στερεών αποβλήτων.
9. Την ΚΥΑ 2527/2009 (ΦΕΚ 83/2009) Ειδικότερα ζητήματα και θέματα αναφορικά με τη λειτουργία, την άσκηση των δραστηριοτήτων και την άσκηση τιμολογιακής πολιτικής των Φορέων Διαχείρισης Στερεών Αποβλήτων (ΦοΔΣΑ).
10. Τον Ν. 4548/2018 (ΦΕΚ Α΄104/13.06.2018) περί αναμόρφωσης του δικαίου των ΑΝΩΝΥΜΩΝ ΕΤΑΙΡΕΙΩΝ.
11. Το άρθρο 72 παρ. 1 περ. θ Ν. 3852/2010 «Αρμοδιότητες Οικονομικής Επιτροπής Δήμων», όπως ισχύει.
12. Το με αριθμ. πρωτ.:8407/19.05.2021 αίτημα του Δήμου Λεβαδέων.
13. Την με αρ. 43/2021 (ΑΔΑ: 9Π2ΟΟΕ56-5ΗΦ) απόφαση του Δ.Σ. της ΔΕΠΟΔΑΛ Α.Ε. Ο.Τ.Α «Λήψη Απόφασης για την σύναψη προγραμματικής σύμβασης μεταξύ της Δ.Ε.Π.Ο.Δ.Α.Λ. Α.Ε. Ο.Τ.Α. και του Δήμου Λεβαδέων (εξουσιοδότηση για την υπογραφή της και ορισμό μελών για την επιτροπή παράδοσης – παραλαβής και για την κοινή επιτροπή παρακολούθησης και υλοποίησης της σύμβασης), για την παραχώρηση χρήσης οχημάτων άνευ ανταλλάγματος ιδιοκτησίας της ΔΕΠΟΔΑΛ Α.Ε. Ο.Τ.Α στον Δήμο Λεβαδέων για την υποστήριξη της λειτουργίας της Υπηρεσίας καθαριότητας του Δήμου για πέντε (5) έτη».
14. Την με αρ. …../.….-..…-2021 (ΑΔΑ:……………………..) απόφαση της Οικονομικής Επιτροπής του Δήμου Λεβαδέων «Λήψη Απόφασης για τη σύναψη προγραμματικής σύμβασης μεταξύ του Δήμου Λεβαδέων και της Δ.Ε.Π.Ο.Δ.Α.Λ. Α.Ε. Ο.Τ.Α (εξουσιοδότηση για την υπογραφή της και ορισμό μελών για την επιτροπή παράδοσης – παραλαβής και για την κοινή επιτροπή παρακολούθησης και υλοποίησης της σύμβασης), για την παραχώρησης χρήσης οχημάτων άνευ ανταλλάγματος ιδιοκτησίας της Δ.Ε.Π.Ο.Δ.Α.Λ. Α.Ε. Ο.Τ.Α στον Δήμο Λεβαδέων για την υποστήριξη της λειτουργίας της Υπηρεσίας καθαριότητας του Δήμου για πέντε (5) έτη».

συμφωνούν και συναποδέχονται τα ακόλουθα:

**Άρθρο 1ο: Προοίμιο - Περιεχόμενα**

**1.1. Προοίμιο**

Η παρούσα προγραμματική σύμβαση έχει ως σκοπό την υποστήριξη της λειτουργίας των υπηρεσιών του Δήμου Λεβαδέων και ειδικότερα της υπηρεσίας καθαριότητας με την παραχώρηση προς χρήση άνευ ανταλλάγματος από την ΔΕΠΟΔΑΛ Α.Ε. Ο.Τ.Α. στον Δήμο Λεβαδέων τριών (3) απορριμματοφόρων οχημάτων, ενός (1) γερανοφόρου οχήματος και ενός (1) υδροφόρου οχήματος, ιδιοκτησίας της ΔΕΠΟΔΑΛ Α.Ε. Ο.Τ.Α. και για διάρκεια πέντε (5) ετών.

Οι δημοτικές αρχές διευθύνουν και ρυθμίζουν όλες τις τοπικές υποθέσεις, σύμφωνα με τις αρχές της επικουρικότητας και της εγγύτητας, με στόχο την προστασία, την ανάπτυξη και τη συνεχή βελτίωση των συμφερόντων και της ποιότητας ζωής της τοπικής κοινωνίας. Στις αρμοδιότητες των Δήμων στον τομέα του περιβάλλοντος κυρίαρχη θέση έχει η αποκομιδή και διαχείριση των αποβλήτων, της εδαφικής τους περιφέρειας.

Σύμφωνα με το άρθρ. 7 της Κ.Υ.Α. 50910/2727 (ΦΕΚ Β’ 1909/2003), υπόχρεοι φορείς για τη διαχείριση των στερεών αποβλήτων είναι, για τη συλλογή και μεταφορά των αποβλήτων οι ΟΤΑ πρώτου βαθμού και για την προσωρινή αποθήκευση, μεταφόρτωση, αξιοποίηση και διάθεση ο Φορέας Διαχείρισης Στερεών Αποβλήτων (ΦοΔΣΑ) της Διαχειριστικής Ενότητας στην οποία ανήκει ο ΟΤΑ σύμφωνα με τον Περιφερειακό Σχεδιασμό Διαχείρισης Στερεών Αποβλήτων. Ειδικά, ως προς τις εργασίες διαχείρισης των αποβλήτων από συσκευασίες ή από άλλα προϊόντα που υπόκεινται σε επαναχρησιμοποίηση ή αξιοποίηση, εφαρμόζονται οι διατάξεις του Ν. 2939/2001 και ειδικότερα του άρθρου 8, καθώς και οι διατάξεις των κατά περίπτωση κανονιστικών πράξεων που εκδίδονται σε εφαρμογή του.

Οι υπόχρεοι δε φορείς μπορούν να αναθέτουν τις αρμοδιότητες τους για τη διαχείριση των αποβλήτων σε φυσικά ή νομικά πρόσωπα, σύμφωνα με τις σχετικές διατάξεις της κείμενης νομοθεσίας.

Σε εφαρμογή του εγκεκριμένου ΠΕΣΔΑ Στερεάς Ελλάδας, του αρθρ. 30 του Ν. 3536/07 και του αρθρ. 265 του Ν. 3463/06, με την υπ’ αριθμ. 6126 Σύσταση και Καταστατικό Ανώνυμης Εταιρείας της Συμβολαιογράφου Λιβαδειάς, Ευσταθίας Ρέντζου – Δαφτσή, μετετράπη η Διαδημοτική Επιχείρηση ΔΕΠΟΔΑΛ, την οποία είχαν ιδρύσει οι ΟΤΑ που ανήκουν στην 1η διαχειριστική ενότητα Ν. Βοιωτίας του ΠΕΣΔΑ Στερεάς Ελλάδας, σε Ανώνυμη Εταιρεία με την επωνυμία «Διαδημοτική Επιχείρηση Περιβάλλοντος & Οργάνωσης Διαχείρισης Απορριμμάτων Λιβαδειάς Ανώνυμη Εταιρεία των ΟΤΑ» και τον δ.τ. «Δ.Ε.Π.Ο.Δ.Α.Λ. Α.Ε. Ο.Τ.Α.», με σκοπό την προστασία του περιβάλλοντος και την εκπόνηση έργων και εργασιών σχετικών με το περιβάλλον, και ειδικότερα με σκοπό την άσκηση των δραστηριοτήτων που αναφέρονται στο αρθρ. 7 παρ. 2 της Κ.Υ.Α. 50910/2727/16.12.2003 (ΦΕΚ 1909 Β’/22.12.2003) ή είναι συναφείς με αυτές.

Η Δ.Ε.Π.Ο.Δ.Α.Λ. Α.Ε. Ο.Τ.Α. λειτουργεί ως ΦοΔΣΑ με την μορφή της ανώνυμης εταιρείας (αρθρ. 236 του Ν. 4555/2018), είναι ο υπόχρεος φορέας διαχείρισης στερεών αποβλήτων της περιοχής αρμοδιότητας των τριών Δήμων – μελών της, ήτοι του Δήμου Λεβαδέων, του Δήμου Διστόμου – Αράχωβας – Αντίκυρας και του Δήμου Ορχομενού καθώς και της λειτουργίας του ΧΥΤΑ Λιβαδειάς. Στο πλαίσιο του Ν. 4555/2018 και των καταστατικών της προβλέψεων, μεταξύ άλλων και ενδεικτικά προβλέπεται στις αρμοδιότητές του, η τεχνική και συμβουλευτική υποστήριξη των ΟΤΑ ή φορέων σε θέματα διαχείρισης απορριμμάτων και προστασίας και σε θέματα διαχείρισης Περιβάλλοντος, η παροχή υπηρεσιών σε τομείς σχετικούς με την καθαριότητα και την διαχείριση των απορριμμάτων εν γένει, όπως σάρωση και καθαρισμός υπαίθριων και στεγασμένων χώρων, διαχείριση μπαζών κλπ., καθώς και στο πλαίσιο της εφαρμογής του ΠΕΣΔΑ Στερεάς Ελλάδας, προβλέπεται η αρμοδιότητά του ΦοΔΣΑ στη μηχανική αποκομιδή, στη μεταφορά και μεταφόρτωση, στην υγειονομική ταφή στην ανάκτηση και ανακύκλωση, συμπεριλαμβανομένης της μηχανικής επεξεργασίας και ενεργειακής αξιοποίησης των απορριμμάτων, η διασφάλιση της προστασίας της δημόσιας υγείας και του περιβάλλοντος με βάση τους εξής επί μέρους σκοπούς/ άξονες εντός της Περιφέρειας Στερεάς Ελλάδας με ειδικότερους στόχους την βέλτιστη χρήση της περιβαλλοντικής πολιτικής, την ελαχιστοποίηση των περιβαλλοντικών επιπτώσεων, τη μεγιστοποίηση της οικονομικότητας και αποτελεσματικότητας του συστήματος, τη βέλτιστη εφαρμογή της υπάρχουσας τεχνολογίας και τη συνεχή παρακολούθηση και εφαρμογή των τεχνολογικών εξελίξεων.

Η Δ.Ε.Π.Ο.Δ.Α.Λ. Α.Ε. Ο.Τ.Α. στο πλαίσιο των ως άνω ενδεικτικά αναφερομένων αρμοδιοτήτων της και καταστατικών της σκοπών και με σκοπό την εύρυθμη λειτουργία της στη διαχείριση των στερεών αποβλήτων στην περιοχή αρμοδιότητάς της έχει στην ιδιοκτησία της οχήματα και εξοπλισμό που εξυπηρετεί τους σκοπούς αυτούς.

Ο Δήμος Λεβαδέων, ως μέλος της ΔΕΠΟΔΑΛ Α.Ε. Ο.Τ.Α. διαθέτει για την αποκομιδή των τροχήλατων κάδων συλλογής απορριμμάτων και ανακυκλώσιμων υλικών οκτώ (8) απορριμματοφόρα, τα περισσότερα από τα οποία, σύμφωνα με την Διεύθυνση Περιβάλλοντος και Πρασίνου, είναι μεγάλης ηλικίας με πολλά προβλήματα συντήρησης και επισκευής, παλαιάς τεχνολογίας ή μικρής χωρητικότητας σε απορρίμματα.

Ο δήμος δεν διαθέτει υδροφόρο όχημα μεγάλης χωρητικότητας που χρησιμοποιείται για τον καθαρισμό των οδών και των πλατειών, όπως επίσης δεν διαθέτει γερανοφόρο όχημα για τη συλλογή χόρτων, κλαδιών, ογκωδών αντικειμένων κλπ.

Οι πρώην Καποδιστριακοί Δήμοι Δαύλειας και Χαιρωνείας ανέθεταν τις εργασίες αποκομιδής και μεταφοράς απορριμμάτων σε ιδιώτες, λόγω του ότι δεν υπήρχε υπηρεσία καθαριότητας ούτε ο απαραίτητος τεχνικός εξοπλισμός σε απορριμματοφόρα οχήματα.

Από το έτος 2015 ο Καλλικρατικός Δήμος Λεβαδέων συλλέγει τα απορρίμματα των παραπάνω Δημοτικών Ενοτήτων με τα υπάρχοντα απορριμματοφόρα. Τα οποία ως ανεφέρθη, είναι μεγάλης ηλικίας και παλαιάς τεχνολογίας με σημαντικά μηχανικά προβλήματα.

Η παρούσα έχει ως σκοπό την υποστήριξη της εύρυθμης λειτουργίας του Δήμου Λεβαδέων ως προς τον τομέα της καθαριότητας με την παραχώρηση της χρήσης άνευ ανταλλάγματος από τον φορέα διαχείρισης στερεών αποβλήτων (ΦοΔΣΑ) και διαχείρισης του ΧΥΤΑ Λιβαδειάς ΔΕΠΟΔΑΛ Α.Ε. Ο.Τ.Α. των οχημάτων όπως αυτά προσδιορίζονται στο οικείο κεφάλαιο της παρούσας.

Με την παρούσα Σύμβαση που συντάχθηκε σύμφωνα με την παρ. 3 του αρθρ. 246 του Ν. 4555/2018 «τελικές διατάξεις», όπως ισχύει και σε εφαρμογή του άρθρου 100 του Ν. 3852/2010 καθορίζεται ένα πλαίσιο συμφωνίας μεταξύ των συμβαλλομένων μερών και προσδιορίζονται το αντικείμενο, οι τρόποι και οι διαδικασίες υλοποίησης του περιεχομένου της.

**1.2. Περιεχόμενα της σύμβασης**

Η παρούσα Προγραμματική Σύμβαση περιέχει τις διατάξεις και τις διαδικασίες που θα ισχύσουν για την υλοποίησή της και συγκεκριμένα:

1. Προοίμιο - Περιεχόμενα (Άρθρο 1)
2. Αντικείμενο της σύμβασης (Άρθρο 2)
3. Χώρος εργασίας των οχημάτων (Άρθρο 3)
4. Πόροι – Χρηματοδότηση (Άρθρο 4)
5. Χρονοδιάγραμμα Υλοποίησης (Άρθρο 5)
6. Δικαιώματα και υποχρεώσεις των συμβαλλομένων (Άρθρο 6)
7. Επιτροπή παραλαβής και παράδοσης των οχημάτων (Άρθρο 7)
8. Διάρκεια ισχύος της Προγραμματικής Σύμβασης (Άρθρο 8)
9. Κοινή Επιτροπή παρακολούθησης και υλοποίησης (Άρθρο 9)
10. Ρήτρες-Τελικές Διατάξεις (Άρθρο 10)
11. Επίλυση Διαφορών (Άρθρο 11)

**Άρθρο 2ο: Αντικείμενο Σύμβασης**

Αντικείμενο της παρούσας Προγραμματικής Σύμβασης είναι η προγραμματική δέσμευση των συμβαλλομένων μερών σχετικά με την από μέρους της ΔΕΠΟΔΑΛ Α.Ε. Ο.Τ.Α. παραχώρηση χρήσης οχημάτων άνευ ανταλλάγματος ιδιοκτησίας της στον Δήμο Λεβαδέων για την υποστήριξη της υπηρεσίας καθαριότητας του Δήμου, προκειμένου ο Δήμος Λεβαδέων να ανταποκρίνεται στις αυξημένες ανάγκες συλλογής απορριμμάτων και καθαριότητας της περιοχής αρμοδιότητάς του, για την εύρυθμη λειτουργία της οποίας καθίσταται αναγκαία η χρήση των οχημάτων που διαθέτει η ΔΕΠΟΔΑΛ Α.Ε. Ο.Τ.Α., με την οποία παραχώρηση χρήσης εξυπηρετούνται παράλληλα οι καταστατικοί σκοποί της ΔΕΠΟΔΑΛ Α.Ε. Ο.Τ.Α., όπως εξειδικεύονται στην κείμενη νομοθεσία και σύμφωνα με τις ΚΥΑ ΗΠ 29407/3508 (ΦΕΚ 1572Β/16.12.02 «Μέτρα και όροι για την υγειονομική ταφή των αποβλήτων» και ΗΠ 50910/2727 (ΦΕΚ 1909Β/22-12-2003 «Μέτρα και όροι για τη Διαχείριση Στερεών Αποβλήτων, Εθνικός και Περιφερειακός Σχεδιασμός Διαχείρισης») και τις διατάξεις του Ν. 4555/2018.

Τα προς παραχώρηση χρήσης άνευ ανταλλάγματος οχήματα από μέρους της ΔΕΠΟΔΑΛ Α.Ε. Ο.Τ.Α. στον Δήμο Λεβαδέων είναι:

***ΟΜΑΔΑ Α***

|  |  |  |  |
| --- | --- | --- | --- |
| ***Α/Α*** | ***Αριθμός κυκλοφορίας*** | ***Είδος οχήματος*** | ***Εργοστάσιο κατασκευής*** |
| 1 | ΒΙΝ 2934 | Απορριμματοφόρο τύπου ΠΡΕΣΑ | DAF |
| 2 | ΒΙΝ 2936 | Απορριμματοφόρο τύπου ΠΡΕΣΑ | DAF |
| 3 | ΒΙΝ 2942 | Απορριμματοφόρο τύπου ΠΡΕΣΑ | DAF |
| 4 | ΒΙΝ 2944 | Φορτηγό ΓΕΡΑΝΟΦΟΡΟ | DAF |
| 5 | ΒΙΝ 3152 | Φορτηγό ΥΔΡΟΦΟΡΑ | IVECO |

**Άρθρο 3ο: Χώρος εργασίας των οχημάτων**

Χώρος εργασίας των οχημάτων ορίζονται αποκλειστικά οι διοικητικές περιφέρειες / Ενότητες του Δήμου Λεβαδέων – μέλους της Δ.Ε.Π.Ο.Δ.Α.Λ. Α.Ε. Ο.Τ.Α.

**Άρθρο 4ο: Πόροι – Χρηματοδότηση**

Η απαιτούμενη δαπάνη που θα προκύψει από την παρούσα σύμβαση αφορά:

* Τα Καύσιμα και τα λιπαντικά, που θα καλυφθούν με πιστώσεις που προβλέπονται στον προϋπολογισμό του Δήμου Λεβαδέων από τις οποίες καλύπτονται και οι αντίστοιχες δαπάνες για τα οχήματα και μηχανήματα του Δήμου.
* Τις συντηρήσεις και επισκευές που θα καλυφθούν με πιστώσεις που προβλέπονται στον προϋπολογισμό του Δήμου Λεβαδέων από τις οποίες καλύπτονται και αντίστοιχες δαπάνες για τα οχήματα και μηχανήματα του Δήμου.
* Την ασφάλιση των οχημάτων, το ΚΤΕΟ, τα έξοδα ταχογράφου, καθώς και πιστοποίησης γερανού, τα τέλη κυκλοφορίας των οχημάτων που θα καλυφθούν με πιστώσεις που θα προβλέπονται σε αντίστοιχο κωδικό του προϋπολογισμού του Δήμου Λεβαδέων και από τον οποίον θα καλύπτονται οι αντίστοιχες δαπάνες. Τα δε προαναφερόμενα έξοδα θα αποδίδονται από τον Δήμο Λεβαδέων στην Δ.Ε.Π.Ο.Δ.Α.Λ. Α.Ε. με την παράδοση από την εταιρεία στον Δήμο αντιγράφων των αντίστοιχων νόμιμων παραστατικών στα οποία θα αποτυπώνονται τα ποσά που η εταιρεία έχει καταβάλλει για την κάλυψή τους και για κάθε έτος που αυτά αφορούν.

Ο Δήμος Λεβαδέων οφείλει να παραδώσει τα ως άνω οχήματα μετά τη λήξη της περιόδου χρήσης στην κατάσταση που τα είχε παραλάβει.

**Άρθρο 5ο:Χρονοδιάγραμμα Υλοποίησης**

Η υλοποίηση της παρούσας θα αρχίσει αμέσως μετά την υπογραφή της από τα συμβαλλόμενα μέρη και θα διαρκέσει για πέντε (5) έτη. Πιο συγκεκριμένα:

Α. Ως προς τα τέσσερα οχήματα, ήτοι το με αριθμ. κυκλοφορίας ΒΙΝ 2934, ΒΙΝ 2936, ΒΙΝ 2942 απορριμματοφόρα τύπου Πρέσα και το με αριθμ. κυκλοφορίας ΒΙΝ 2944 φορτηγό Γερανοφόρο, η παράδοσή τους από την Δ.Ε.Π.Ο.Δ.Α.Λ. Α.Ε. στον Δήμο Λεβαδέων θα πραγματοποιηθεί από την υπογραφή της σύμβασης και για μια πενταετία

Β. Ως προς το με αριθμ. κυκλοφορίας ΒΙΝ 3152 φορτηγό Υδροφόρο, η παράδοσή του από την εταιρεία στον Δήμο Λεβαδέων θα πραγματοποιηθεί μόλις η Δ.Ε.Π.Ο.Δ.Α.Λ. Α.Ε. θα παραλάβει το εν λόγω φορτηγό υδροφόρο όχημα που ήδη έχει παραχωρήσει την χρήση του στην Δ.Ε.Υ.Α.Λ., προκειμένου η τελευταία να αντιμετωπίσει μέσω της χρήσης του την λειψυδρία που πλήττει τους οικισμούς της Αγίας Άννας και του Ελικώνα του Δήμου Λεβαδέων με μεταφορά νερού στις εκεί περιοχές και για την οποία παραχώρηση της χρήσης του εν λόγω οχήματος, οι δύο φορείς, ΔΕΠΟΔΑΛ Α.Ε. και Δ.Ε.Υ.Α.Λ. έχουν λάβει τις αντίστοιχες αποφάσεις των Διοικητικών τους Συμβουλίων. Ρητά συμφωνείται ότι η διάρκεια παραχώρησης χρήσης άνευ ανταλλάγματος και για το εν λόγω όχημα θα ακολουθήσει τη διάρκεια της παραχώρησης χρήσης των ως άνω τεσσάρων οχημάτων, και σε κάθε περίπτωση μέχρι λήξης της πενταετίας που θα οριστεί και θα αποδεικνύεται από το σχετικό πρωτόκολλο παράδοσης – παραλαβής που θα υπογραφεί από τα συμβαλλόμενα μέρη και αφορούν στα τέσσερα οχήματα που αναφέρονται στην περίπτωση Α του παρόντος άρθρου.

**Άρθρο 6ο: Δικαιώματα και υποχρεώσεις των συμβαλλομένων**

Ο Δήμος Λεβαδέων αναλαμβάνει:

1. Να παραλάβει από την ΔΕΠΟΔΑΛ Α.Ε. Ο.Τ.Α. τα οχήματα της παρούσης σύμβασης.
2. Να χρησιμοποιεί τα οχήματα της παρούσης σύμβασης αποκλειστικά εντός των διοικητικών περιφερειών του Δήμου Λεβαδέων – μέλους των Δήμων μετόχων της ΔΕΠΟΔΑΛ Α.Ε. Ο.Τ.Α. - , χρησιμοποιώντας το προσωπικό του Δήμου Λεβαδέων και σε έργα και εργασίες του Δήμου.
3. Τις δαπάνες ασφάλισης, ΚΤΕΟ, ταχογράφου, τελών κυκλοφορίας, πιστοποίησης γερανού, καυσίμων, λιπαντικών, καθώς και της συντήρησης και επισκευής των οχημάτων, ενημερώνοντας ανελλιπώς τα «βιβλία» ή τη βάση δεδομένων κίνησης και συντήρησής τους κατά τη διάρκεια της σύμβασης. Ρητά συμφωνείται ότι για τις εν λόγω δαπάνες, ήτοι ασφάλισης, ΚΤΕΟ, ταχογράφου, τελών κυκλοφορίας, πιστοποίησης γερανού, ο Δήμος Λεβαδέων υποχρεούται να αποδίδει στη Δ.Ε.Π.Ο.Δ.Α.Λ. Α.Ε. τις δαπάνες που η τελευταία θα καταβάλλει ως δικαιούχος και κυρία των εν λόγω οχημάτων, όπως π.χ. στην ασφαλιστική εταιρεία ασφάλισης των οχημάτων και στο κατάστημα ΚΤΕΟ, όπου θα διενεργείται ο έλεγχος των οχημάτων κλπ. και για κάθε έτος της παρούσας σύμβασης. Ειδικά για το πρώτο έτος ισχύος της παρούσας, από της υπογραφής της μέχρι και την 31-12-2021, ο Δήμος υποχρεούται να αποδώσει στην ΔΕΠΟΔΑΛ Α.Ε. τα ποσά που αντιστοιχούν αναλογικά στο προς παραχώρηση διάστημα – μηνών που απομένει από υπογραφής της σύμβασης μέχρι τέλος του έτους, με εξαίρεση για το έτος αυτό, των εξόδων των τελών κυκλοφορίας που ο Δήμος δεν θα καταβάλλει στην Δ.Ε.Π.Ο.Δ.Α.Λ. Α.Ε. . Η καταβολή των παραπάνω δαπανών απ’ τον Δήμο προς την Δ.Ε.Π.Ο.Δ.Α.Λ. Α.Ε. θα γίνεται στο τέλος κάθε έτους και το αργότερο μέχρι την 31-12, όπως προβλέπεται στο άρθρο 4 της παρούσας.
4. Την έκδοση διαταγών κίνησης των οχημάτων, καθώς και οποιονδήποτε άλλων εγγράφων, αποφάσεων κ.λπ. απαιτούνται για την υλοποίηση της παρούσας και σύμφωνα με όσα απορρέουν από αυτή και τις συναφείς ισχύουσες διατάξεις.
5. Την αποκλειστική αστική και ποινική ευθύνη για οποιαδήποτε ζημία προκληθεί έναντι οιουδήποτε τρίτου ή πράγματος, ακόμη και στα ίδια τα προς παραχώρηση οχήματα, από την χρήση των οχημάτων που παραχωρούνται.
6. Να ορίσει εκπρόσωπο ως μέλος της επιτροπής παραλαβής και παράδοσης των οχημάτων με τον αναπληρωτή του.
7. Να συμμετέχει με έναν (1) εκπρόσωπο στην επιτροπή παρακολούθησης και υλοποίησης του άρθρου 9 της παρούσας.
8. Να συμμορφώνεται με τις οδηγίες και τις υποδείξεις της Κοινής Επιτροπής του άρθρου 9 της παρούσας.

Η ΔΕΠΟΔΑΛ Α.Ε. Ο.Τ.Α. αναλαμβάνει:

1. Να παραχωρήσει προς χρήση στον Δήμο Λεβαδέων, άνευ ανταλλάγματος, τα οχήματα που αναφέρονται στο άρθρο 2 και για διάρκεια πέντε (5) ετών από την υπογραφή της παρούσας, όπως εξειδικεύεται στο άρθρο 5.
2. Όπου απαιτείται η συνδρομή και άλλων κρατικών φορέων για την υλοποίηση της σύμβασης, να παρεμβαίνει κατάλληλα και να συντονίζει τις ενέργειες των μερών προς τους φορείς αυτούς.
3. Να ορίσει εκπρόσωπο ως μέλος της επιτροπής παραλαβής και παράδοσης των οχημάτων με τον αναπληρωτή του.
4. Να συμμετέχει με δύο (2) εκπροσώπους στην επιτροπή παρακολούθησης και υλοποίησης του άρθρου 9 της παρούσας.
5. Να συμμορφώνεται με τις οδηγίες και τις υποδείξεις της Κοινής Επιτροπής του άρθρου 9 της παρούσας.

**Άρθρο 7ο: Επιτροπή παραλαβής και παράδοσης των οχημάτων**

1. Για την παραλαβή και παράδοση των οχημάτων της παρούσας σύμβασης, συστήνεται Επιτροπή παραλαβής και παράδοσης οχημάτων.
2. Η ανωτέρω Επιτροπή αποτελείται από έναν (1) εκπρόσωπο του Δήμου Λεβαδέων με τον αναπληρωτή του και έναν (1) εκπρόσωπο της ΔΕΠΟΔΑΛ Α.Ε. Ο.Τ.Α. με τον αναπληρωτή του.
3. Τα μέλη της ανωτέρω Επιτροπής ορίζονται από τα συμβαλλόμενα μέρη με την έναρξη ισχύος της παρούσας σύμβασης.
4. Αντικείμενο της Επιτροπής αυτής είναι η ορθή παραλαβή και παράδοση των οχημάτων της παρούσας σύμβασης.

**Άρθρο 8ο: Διάρκεια ισχύος της Προγραμματικής Σύμβασης**

Η διάρκεια της Προγραμματικής Σύμβασης ορίζεται, αμέσως μετά την υπογραφή της παρούσης, για πέντε (5) έτη, όπως εξειδικεύεται στο άρθρο 5. Ο παραπάνω χρόνος δύναται να παραταθεί με σχετική απόφαση και των δύο συμβαλλομένων μερών.

**Άρθρο 9ο: ΚΟΙΝΗ ΕΠΙΤΡΟΠΗ ΠΑΡΑΚΟΛΟΥΘΗΣΗΣ ΚΑΙ ΥΛΟΠΟΙΗΣΗΣ**

1. Για την υλοποίηση του αντικειμένου της παρούσας, την τήρηση των όρων της, οι συμβαλλόμενοι συγκροτούν Κοινή Επιτροπή παρακολούθησης και υλοποίησης.
2. Η Κοινή Επιτροπή είναι τριμελής και αποτελείται από δύο εκπροσώπους της Δ.Ε.Π.Ο.Δ.Α.Λ. Α.Ε. και έναν εκπρόσωπο του Δήμου Λεβαδέων. Στην Κοινή Επιτροπή προεδρεύει εκπρόσωπος της Δ.Ε.Π.Ο.Δ.Α.Λ. Α.Ε.
3. Κάθε συμβαλλόμενο μέρος έχει δικαίωμα αλλαγής των εκπροσώπων του στην Κοινή Επιτροπή, μετά από σχετική έγγραφη γνωστοποίηση προς το άλλο συμβαλλόμενο μέρος.
4. Η Κοινή Επιτροπή συνεδριάζει μια φορά ανά μήνα και έκτακτα όποτε απαιτείται, μετά από πρόσκληση του Προέδρου, έστω και με την πλειοψηφία των μελών της είτε κατόπιν αιτήσεως ενός εξ’ αυτών. Οι αποφάσεις της Επιτροπής λαμβάνονται με απόλυτη πλειοψηφία των μελών της. Στην πρώτη συνεδρίαση της η Κοινή Επιτροπή αποφασίζει για τα λοιπά θέματα που αφορούν στην λειτουργία της.
5. Η Κοινή Επιτροπή παρακολουθεί την πορεία εκτέλεσης του αντικειμένου της σύμβασης, μεριμνά για την τήρηση, των όρων και του χρονοδιαγράμματος της παρούσας. Παρεμβαίνει για την επίλυση κάθε διαφοράς που προκύπτει από την εφαρμογή της σύμβασης, διατηρώντας το δικαίωμα να ερμηνεύει και να αποσαφηνίζει τους όρους της. Επίσης η Επιτροπή αποφασίζει για τυχόν τροποποιήσεις των όρων της παρούσας σύμβασης, εφόσον κριθεί αναγκαίο.
6. Η Κοινή Επιτροπή διατηρεί τις υποχρεώσεις και τα δικαιώματα που προβλέπονται στα υπόλοιπα άρθρα της παρούσας προγραμματικής σύμβασης
7. Ως μέλη της κοινής επιτροπής ορίζονται από την Δ.Ε.Π.Ο.Δ.Α.Λ. Α.Ε. οι: 1) Αλεξανδράκος - Αλμπάνης Χαράλαμπος, 2) Γαζής Νικόλαος, (αριθμ. απόφ. 43/2021 ΑΔΑ: 9Π2ΟΟΕ56-5ΗΦ), από τον Δήμο Λεβαδέων ο …..…………………………………………………………….……….…..…………., (αριθμ. απόφασης …./2021, ΑΔΑ: …………….).

**Άρθρο 10ο: Ρήτρες-Τελικές Διατάξεις**

1. Σε περίπτωση μη τήρησης των όρων της παρούσας Προγραμματικής Σύμβασης από τον Δήμο Λεβαδέων, τούτος υποχρεούται να επιστρέψει στην ΔΕΠΟΔΑΛ Α.Ε. Ο.Τ.Α. τα οχήματα που του παραχωρήθηκαν.
2. Καμία τροποποίηση της Προγραμματικής Σύμβασης δεν αναγνωρίζεται χωρίς έγγραφη κατάρτιση και έγκριση και υπογραφή από τους νόμιμους εκπροσώπους των συμβαλλομένων μερών.
3. Η μη άσκηση των δικαιωμάτων ή η παράλειψη υποχρεώσεων από οποιοδήποτε συμβαλλόμενο μέρος ή η ανοχή καταστάσεων αντίθετων προς την Προγραμματική Σύμβαση αυτή, δεν μπορεί να θεωρηθεί ως παραίτηση των συμβαλλομένων μερών από δικαιώματα ή απαλλαγή από υποχρεώσεις τους ή αναγνώριση δικαιωμάτων στα συμβαλλόμενα μέρη, που δεν αναγνωρίζονται από την παρούσα Προγραμματική Σύμβαση.

**Άρθρο 11ο: Επίλυση Διαφορών**

Για κάθε διαφορά που τυχόν θα προκύψει από την εκτέλεση της παρούσας σύμβασης, αρμόδια ορίζονται τα δικαστήρια της Λιβαδειάς .

Η παράλειψη υποχρεώσεων ή η μη τήρηση των όρων της παρούσας από οποιοδήποτε συμβαλλόμενο μέρος έχει ως συνέπεια τη λύση της παρούσας σύμβασης.

Αυτά συμφώνησαν, συνομολόγησαν και συναποδέχθηκαν τα συμβαλλόμενα μέρη και προς απόδειξη, αφού αναγνώστηκε η σύμβαση αυτή, υπογράφεται σε δύο (2) πρωτότυπα και κάθε μέρος λαμβάνει από ένα (1).

**Β**. **Εξουσιοδοτεί** το Δήμαρχο Λεβαδέων για την υπογραφή της Προγραμματικής Σύμβασης καθώς και κάθε άλλου σχετικού εγγράφου .

**Η απόφαση πήρε αριθμό 252/2021.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 30-09-2021

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

ΤΑ ΜΕΛΗ

1. Καλογρηάς Αθανάσιος

2.Αποστόλου Ιωάννης

3. Kαράβα Χρυσοβαλάντου – Βασιλική ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ